Сретох Кату на сокаку
Сретох Кату на сокаку,
Па јој рекох „Добро вече!” —
Она рече: „Дођ’ довече!” —
Ја не одох оно вече
Она ми се наљутила,
Спољна врата затворила.
А ја одох на огњиште,
Па сакупих калупета,
Па узјанух росно коњче,
Па отидох преким путем.
Ту ја средох три девојке:
Једна плете, друга везе,
Трећу мајка запитава:
„Где си била? врат сломила!”
— „Стани, мати, док ти кажем.
Гледала сам чудно чудо,
Где брат сеју продаваше,
Сеја брата кунијаше.”

Упореди 
 Кад ја пођох на Бембашу

Извор  
Бушетић, Т. М. 1902. Српске народне песме и игре с мелодијама из Левча. Музиколошки институт САНУ: Београд.

Седелачке песме